บทความนี้เกี่ยวกับนครจางฮว่า สำหรับเทศมณฑล ดูที่ เทศมณฑลจางฮว่า

**จางฮว่า** (จีน: 彰化; เวด-ไจลส์: *Chang¹-hua⁴*) หรือ **เจี๊ยงหั่ว** ในภาษาฮกเกี้ยน (เป่อ่วยยี: *Chiong-hòa *หรือ* Chiang-hòa*) เป็นนครภายใต้เทศมณฑล และเป็นศูนย์กลางการปกครองของเทศมณฑลจางฮว่า ในประเทศไต้หวัน จางฮว่าเป็นนครภายใต้เทศมณฑลที่มีประชากรมากที่สุด และเป็นส่วนหนึ่งของเขตมหานครไถจง–จางฮว่า ซึ่งเป็นเขตมหานครที่ใหญ่เป็นอันดับ 2 ของไต้หวัน

นครแห่งนี้เป็นที่อยู่อาศัยของชาวปาปู้ซ่า (巴布薩族) หรือชาวเมาอู้ชู่ (貓霧捒族) มานานนับร้อย ๆ ปี ทั้งเป็นฐานทัพของชาวฮั่นที่รุกรานไต้หวันในอดีต ผู้รุกรานเหล่านี้ตั้งป้อมปราการไม้ไผ่เรียงราย เป็นเหตุให้ท้องที่นี้ได้ชื่อว่า "เมืองไม้ไผ่"

จางฮว่าเป็นรู้จักกันดีจากสถานที่สำคัญอย่าง พระพุทธรูปองค์ใหญ่แห่งวัดปากั้วชาน (八卦山大佛) รูปปั้นนี้สูง 26 เมตร ตั้งอยู่บนยอดเขาปากั้วที่มองเห็นทัวทัศน์ของตัวเมืองได้ ทางเดินหลักขึ้นไปยังรูปปั้นพระใหญ่นั้นเรียงรายไปด้วยรูปปั้นในตำนานทางพุทธศาสนา อีกสถานที่หนึ่งที่น่าสนใจคือวัดที่เก่าแก่ที่สุดของไต้หวัน วัดขงจื้อแห่งจางฮว่า (彰化孔子廟)

ประวัติศาสตร์
-------------

### สาธารณรัฐจีน

หลังจากญี่ปุ่นส่งมอบไต้หวันให้กับสาธารณรัฐจีนเมื่อวันที่ 25 ตุลาคม 1945 **นครจางฮว่า** ก็ได้รับการสถาปนาเป็นนครที่ปกครองภายใต้มณฑลของมณฑลไต้หวันเมื่อวันที่ 25 ธันวาคมในปีเดียวกัน เมื่อวันที่ 30 พฤศจิกายน 1951 ได้มีการจัดตั้งสำนักงานนครจางฮว่าขึ้น และต่อมาในวันที่ 1 ธันวาคม 1951 ได้มีการลดฐานะลงเป็นนครที่ปกครองภายใต้เทศมณฑล และกลายเป็นศูนย์กลางการปกครองของเทศมณฑลจางฮว่า

ภูมิศาสตร์
----------

นครจางฮว่ามีพื้นที่ราบมากมาย อย่างไรก็ตาม ที่ราบถูกแบ่งออกเป็นสองส่วนตามทิวเขาตอนกลางของไต้หวัน ส่วนที่หนึ่งเป็นพื้นที่ทางตะวันออกเฉียงใต้ และอีกส่วนหนึ่งเป็นพื้นที่ทางตะวันตกเฉียงเหนือ พื้นที่ทางตะวันออกเฉียงเหนือถึงแม้จะเป็นที่ราบเรียบ แต่มักได้รับผลกระทบจากการพังทลายของดินที่เกิดจากพายุไต้ฝุ่นในฤดูร้อน จึงไม่เหมาะสำหรับการอยู่อาศัย

อุณหภูมิโดยเฉลี่ยรายปีของนครจางฮว่าอยู่ที่ 22.4 องศาเซลเซียส (72.3 องศาฟาเรนไฮต์) โดยเดือนกรกฎาคมจะร้อนที่สุด และเดือนมกราคมจะหนาวที่สุด ปริมาณน้ำฝนรายปีอยู่ที่ 1,723.4 มิลลิเมตร (67.85 นิ้ว) โดยในเดือนมิถุนายนจะมีฝนตกชุกที่สุด และเดือนพฤศจิกายนจะแห้งแล้งที่สุด ปริมาณน้ำฝนจะน้อยลงในทางทิศตะวันตกใกล้กับแนวชายฝั่ง

การขนส่ง
--------

ในนครจางฮว่ามีสถานีรถไฟของการรถไฟไต้หวันแห่งเดียว คือ สถานีรถไฟจางฮว่า

ทางด่วน 1 เชื่อมต่อนครจางฮว่าเข้ากับนครไถจง และเป็นหนึ่งในเส้นทางหลักในการสัญจรไปมาระหว่างสองเมืองนี้ ทางด่วน 3 ตัดกับทางด่วน 1 ที่จางฮว่า และยังเชื่อมต่อกับทางหลวงมณฑล 74 อีกด้วย

ภาพ
---

* สำนักงานนครจางฮว่าสำนักงานนครจางฮว่า
* ห้องสมุดนครจางฮว่าห้องสมุดนครจางฮว่า
* สถานีรถไฟจางฮว่าสถานีรถไฟจางฮว่า
* สถานีขนส่งผู้โดยสารจางฮว่าสถานีขนส่งผู้โดยสารจางฮว่า

อ้างอิง
-------

1. ↑  "Get to Know Changhua City". *Changhua City Office*. สืบค้นเมื่อ 3 มีนาคม 2017.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**นครจางฮว่า**

วิกิท่องเที่ยว มีคำแนะนำการท่องเที่ยวสำหรับ ***นครจางฮว่า***

* เว็บไซต์ทางการ Edit this at Wikidata

| * ด
* ค
* ก
นครในประเทศไต้หวัน |
| --- |
| นครปกครองโดยตรง | 
* เกาสฺยง
* ซินเป่ย์
* เถา-ยฺเหวียน
* ไถจง
* ไถหนาน
* ไทเป

 |
| นครภายใต้มณฑล | 
* จีหลง
* เจียอี้
* ซินจู๋

 |
| นครภายใต้เทศมณฑล | 
* จางฮว่า
* จู๋เป่ย์
* โต่วลิ่ว
* ไถตง
* โถวเฟิ่น※
* ไท่เป่า
* ผิงตง
* ผูจื่อ※
* ยฺเหวียนหลิน※
* หนานโถว
* หม่ากง
* เหมียวลี่
* อี๋หลาน
* ฮวาเหลียน

 |
| ศูนย์กลางเทศมณฑลที่ไม่ใช่นคร | 
* จินเฉิง
* หนานกาน

 |
| **หมายเหตุ:** ※ นครที่ไม่ได้เป็นศูนย์กลางเทศมณฑล |

| * ด
* ค
* ก
สาธารณรัฐจีน เขตการปกครองของประเทศไต้หวัน |
| --- |
| นครปกครองโดยตรง | 
* เกาสฺยง
* ซินเป่ย์
* ไถจง
* ไถหนาน
* ไทเป
* เถา-ยฺเหวียน

 |  |
| มณฑล | 

|  |  |  |  |  |  |
| --- | --- | --- | --- | --- | --- |
| มณฑลไต้หวัน | 

|  |  |
| --- | --- |
| นครภายใต้มณฑล | 
* จีหลง
* เจียอี้
* ซินจู๋

 |
| เทศมณฑล | 
* จางฮว่า
* เจียอี้
* ซินจู๋
* ไถตง
* เผิงหู
* ผิงตง
* หนานโถว
* เหมียวลี่
* ยฺหวินหลิน
* อี๋หลาน
* ฮวาเหลียน

 |

 |
| มณฑลฝูเจี้ยน | 

|  |  |
| --- | --- |
| เทศมณฑล | 
* จินเหมิน
* เหลียนเจียง

 |

 |

 |